শেখ হাসিনা পদত্যাগের পর বিভিন্ন গণমাধ্যমে কী বললেন পুত্র জয়? দেখুন

কলকাতা: সদ্য বাংলাদেশে ছাত্র আন্দোলনের (Bangladesh Student Protest) জেরে উত্তাল হতে থাকে পরিস্থিতি। সেদেশ থেকে পদত্যাগ করে ভারতে চলে আসেন শেখ হাসিনা (Sheikh Hasina)। বাংলাদেশের প্রাক্তন প্রধানমন্ত্রী শেখ হাসিনার পুত্র সজীব ওয়াজেদ জয় (Sajeeb Wazed) দেশের পরিস্থিতি নিয়ে একাধিক সাক্ষাৎকারে তাঁর মতামত প্রকাশ করেছেন।

জানিয়েছেন, আমেরিকায় থাকার দরুণ দেশের রাজনীতিতে সেভাবে সক্রিয় ছিলেন না এতদিন। কিন্তু এবার বাংলাদেশে ফিরতে পারেন সদ্য প্রাক্তন প্রধানমন্ত্রী শেখ হাসিনার ছেলে সজীব ওয়াজেদ জয়। শুধু দেশে ফেরাই নয়, আগামী দিনে আওয়ামি লিগ-কে নেতৃত্বও দিতে পারেন বলে উল্লেখ করেছেন হাসিনা-পুত্র।

আরও পড়ুন: যতদিন দরকার, বাংলাদেশে অন্তর্বর্তী সরকার থাকবে, জানালেন আইন উপদেষ্টা

পাশাপাশি, বাংলাদেশের নতুন অন্তর্বর্তী সরকারকে ‘অসাংবিধানিক’ বলেও আক্রমণ করেছেন জয়। তিনি বলেছেন, এই সরকারের কাছে বাংলাদেশের মানুষের সমর্থন নেই। কেউ এই সরকারকে ভোট দিয়ে নির্বাচিত করেননি। বাংলাদেশে অবিলম্বে গণতন্ত্রের পুনঃপ্রতিষ্ঠা চেয়েছেন জয়। এছাড়াও একাধিক সংবাদমাধ্যমে একাধিক মন্তব্য করেছেন সজীব ওয়াজেদ জয়। কোন সংবাদমাধ্যমকে ঠিক কী কী বলেছেন হাসিনা-পুত্র, এক ঝলকে দেখে নিন-

৫ অগাস্ট বিবিসিকে

শেখ হাসিনা আর রাজনীতিতে ফিরবেন না

৬ অগাস্ট উইঅনকে

বাংলাদেশের মানুষ অকৃতজ্ঞ, তাদের জন্য আর কিছু করবে না শেখ পরিবার

৬ অগাস্ট ডিডারিউকে

শেখ হাসিনা ও তার পরিবার আর রাজনীতিতে ফিরবেন না

৭ অগাস্ট হিন্দুস্তান টাইমস বাংলাকে

শেখ হাসিনা মরে যাননি আমরা কোথাও যাইনি

৮ অগাস্ট টাইমস অব ইন্ডিয়াকে

শেখ হাসিনা দেশে ফিরবেন আওয়ামী লীগ নির্বাচনে অংশ নেবে

৮ অগাস্ট টাইমস অব ইন্ডিয়াকে

দল ও দলের কর্মীদের রক্ষায় আমি রাজনীতিতে আসতে প্রস্তুত

১০ অগাস্ট রয়টার্সকে

আমার মা আনুষ্ঠানিকভাবে পদত্যাগ করেননি তিনি এখনও বাংলাদেশের প্রধানমন্ত্রী